title: 2011 m. gruodžio 20 d. Komisijos įgyvendinimo reglamentas (ES) Nr. 1351/2011, kuriuo dėl Sąjungos tarifinių kvotų ir referencinių kiekių taikymo tam tikriems Vakarų Kranto ir Gazos ruožo kilmės žemės ūkio produktams sustabdymo iš dalies keičiamas Tarybos reglamentas (EB) Nr. 747/2001

text:
21.12.2011

               LT

               Europos Sąjungos oficialusis leidinys

               L 338/29

         KOMISIJOS ĮGYVENDINIMO REGLAMENTAS (ES) Nr. 1351/2011
   2011 m. gruodžio 20 d.
   kuriuo dėl Sąjungos tarifinių kvotų ir referencinių kiekių taikymo tam tikriems Vakarų Kranto ir Gazos ruožo kilmės žemės ūkio produktams sustabdymo iš dalies keičiamas Tarybos reglamentas (EB) Nr. 747/2001
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą, remiantis susitarimais su tam tikromis Viduržemio šalimis, bei panaikinantį Reglamentus (EB) Nr. 1981/94 ir (EB) Nr. 934/95 (1), ypač į jo 5 straipsnio 1 dalies b punktą,
   kadangi:

               (1)

               sudarytas Europos Sąjungos ir Vakarų Kranto ir Gazos ruožo Palestinos valdžios susitarimas pasikeičiant laiškais, kuriame numatoma dar labiau liberalizuoti prekybą žemės ūkio produktais, perdirbtais žemės ūkio produktais, žuvimis ir žuvininkystės produktais ir kuriuo iš dalies keičiamas Europos ir Viduržemio jūros regiono laikinosios asociacijos susitarimas dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos ruožo Palestinos valdžios interesams (toliau – Susitarimas) (2). Šis Susitarimas Sąjungos vardu patvirtintas Tarybos sprendimu 2011/824/ES (3);

               (2)

               Susitarime numatyta, kad dešimt metų nuo Susitarimo įsigaliojimo dienos į Europos Sąjungą importuojamam neribotam kiekiui Vakarų Kranto ir Gazos ruožo kilmės produktų bus taikomos padidintos tarifų nuolaidos. Be to, Susitarime numatyta, kad atsižvelgiant į ekonominį Vakarų Kranto ir Gazos ruožo vystymąsi ateityje padidintų tarifų nuolaidų taikymas gali būti pratęstas;

               (3)

               kadangi Susitarime numatyta dar labiau liberalizuoti prekybą žemės ūkio produktais, perdirbtais žemės ūkio produktais, žuvimis ir žuvininkystės produktais, būtina Susitarimo taikymo laikotarpiu sustabdyti Reglamento (EB) Nr. 747/2001 VIII priede Vakarų Kranto ir Gazos ruožo kilmės produktams nustatytų tarifinių kvotų ir referencinių kiekių taikymą;

               (4)

               1987 m. gruodžio 21 d. Tarybos reglamentas (EEB) Nr. 4088/87, nustatantis tam tikrų Kipro, Izraelio, Jordanijos, Maroko ir Vakarų kranto bei Gazos ruožo kilmės gėlių importo lengvatinių muitų taikymo sąlygas (4), panaikintas Tarybos reglamentu (EB) Nr. 1234/2007 (5);

               (5)

               1988 m. kovo 17 d. Komisijos reglamentas (EEB) Nr. 700/88, nustatantis išsamias taisykles dėl importo į Bendriją tvarkos taikymo tam tikriems gėlininkystės produktams, kurių kilmės šalis yra Kipras, Izraelis, Jordanija, Marokas ir Vakarų krantas bei Gazos ruožas (6), panaikintas Komisijos reglamentu (EB) Nr. 1227/2006 (7);

               (6)

               panaikinus minėtus reglamentus Reglamento (EB) Nr. 747/2001 2 straipsnis, kuriame numatyta, kad gyvoms skintoms gėlėms ir žiedpumpuriams netaikomos tarifų nuolaidos, jei nesilaikoma Reglamente (EEB) Nr. 4088/87 numatytų su kainomis susijusių sąlygų, tapo nereikalingas ir todėl turėtų būti išbrauktas;

               (7)

               todėl Reglamentas (EB) Nr. 747/2001 turėtų būti atitinkamai iš dalies pakeistas;

               (8)

               kadangi Susitarimas įsigalioja 2012 m. sausio 1 d., šis reglamentas turėtų būti taikomas nuo tos dienos;

               (9)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 747/2001 iš dalies keičiamas taip:

               1)

               Įterpiamas šis 1a straipsnis:
               „1a straipsnis
               Vakarų Kranto ir Gazos ruožo kilmės produktams nustatytų tarifinių kvotų ir referencinių kiekių taikymo sustabdymas
               Nuo 2012 m. sausio 1 d. dešimties metų laikotarpiui laikinai sustabdomas VIII priede Vakarų Kranto ir Gazos ruožo kilmės produktams nustatytų tarifinių kvotų ir referencinių kiekių taikymas.
               Tačiau, kaip numatyta Sąjungos vardu Tarybos sprendimu 2011/824/ES (8) patvirtintame Susitarime pasikeičiant laiškais, atsižvelgiant į ekonominį Vakarų Kranto ir Gazos ruožo vystymąsi ateityje, ne vėliau kaip vieneri metai iki dešimties metų laikotarpio galiojimo pabaigos būtų galima svarstyti galimą taikymo laikotarpio pratęsimą papildomam laikotarpiui.

               2)

               2 straipsnis išbraukiamas.

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 20 d.

            Komisijos vardu

            Pirmininkas

         José Manuel BARROSO

      (1)  OL L 109, 2001 4 19, p. 2.

      (2)  OL L 328, 2011 12 10, p. 5.

      (3)  OL L 328, 2011 12 10, p. 2.

      (4)  OL L 382, 1987 12 31, p. 22.

      (5)  OL L 299, 2007 11 16, p. 1.

      (6)  OL L 72, 1988 3 18, p. 16.

      (7)  OL L 222, 2006 8 15, p. 4.

      (8)  OL L 328, 2011 12 10, p. 2.“;


title: 2014 m. rugsėjo 26 d. Komisijos įgyvendinimo reglamentas (ES) Nr. 1024/2014, kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 891/2009 ir Komisijos įgyvendinimo reglamentu (ES) Nr. 170/2013 leistas naudoti cukraus sektoriaus tarifines kvotas 2014 m. rugsėjo 8 – 14 d. pateiktose importo licencijų paraiškose, ir kuriuo sustabdomas tokių licencijų paraiškų teikimas

text:
27.9.2014

               LT

               Europos Sąjungos oficialusis leidinys

               L 283/44

         KOMISIJOS ĮGYVENDINIMO REGLAMENTAS (ES) Nr. 1024/2014
   2014 m. rugsėjo 26 d.
   kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 891/2009 ir Komisijos įgyvendinimo reglamentu (ES) Nr. 170/2013 leistas naudoti cukraus sektoriaus tarifines kvotas 2014 m. rugsėjo 8–14 d. pateiktose importo licencijų paraiškose, ir kuriuo sustabdomas tokių licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 891/2009 (2) ir Komisijos įgyvendinimo reglamentu (ES) Nr. 170/2013 (3) leista naudoti cukraus sektoriaus produktų metines importo tarifines kvotas;

               (2)

               2014 m. rugsėjo 8–14 d. pateiktose 2014 m. spalio 1–31 d. kvotos laikotarpio dalies importo licencijų paraiškose nurodytas kiekis viršija kiekį, kurį galima importuoti pagal eilės numerį 09.4321. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (4) 7 straipsnio 2 dalimi. Paraiškų pagal šį eilės numerį teikimas turėtų būti sustabdytas iki tarifinės kvotos laikotarpio pabaigos;

               (3)

               2014 m. rugsėjo 8–14 d. pateiktose 2014 m. spalio 1–31 d. kvotos laikotarpio dalies importo licencijų paraiškose nurodytas kiekis lygus kiekiui, kurį galima importuoti pagal eilės numerį 09.4367. Paraiškų pagal šį eilės numerį teikimas turėtų būti sustabdytas iki tarifinės kvotos laikotarpio pabaigos;

               (4)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Reglamentą (EB) Nr. 891/2009 ir Komisijos įgyvendinimo reglamentą (ES) Nr. 170/2013 2014 m. rugsėjo 8–14 d. pateiktose importo licencijų paraiškose, taikomas šio reglamento priede pateikiamas paskirstymo koeficientas.
   2.   Importo licencijų paraiškų teikimas pagal priede nurodytus eilės numerius sustabdomas iki 2014–2015 m. tarifinės kvotos laikotarpio pabaigos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 26 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2009 m. rugsėjo 25 d. Komisijos reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (OL L 254, 2009 9 26, p. 82).

      (3)  2013 m. vasario 25 d. Komisijos įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės (OL L 55, 2013 2 27, p. 1).

      (4)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS
      CXL lengvatinis cukrus
      2014–2015 m. kvotos laikotarpis
      2014 m. rugsėjo 8–14 d. pateiktos paraiškos

                  Eilės Nr.

                  Šalis

                  Paskirstymo koeficientas (%)

                  Naujų paraiškų teikimas

                  09.4317

                  Australija

                  —

                  —

                  09.4318

                  Brazilija

                  —

                  —

                  09.4319

                  Kuba

                  —

                  —

                  09.4320

                  Kitos trečiosios šalys

                  —

                  —

                  09.4321

                  Indija

                  33,311125

                  Sustabdytas

      Balkanų cukrus
      2014–2015 m. kvotos laikotarpis
      2014 m. rugsėjo 8–14 d. pateiktos paraiškos

                  Eilės Nr.

                  Šalis

                  Paskirstymo koeficientas (%)

                  Naujų paraiškų teikimas

                  09.4324

                  Albanija

                  —

                  —

                  09.4325

                  Bosnija ir Hercegovina

                  —

                  —

                  09.4326

                  Serbija

                  —

                  —

                  09.4327

                  Buvusioji Jugoslavijos Respublika Makedonija

                  —

                  —

      Pereinamojo laikotarpio priemonės, susidarius ypatingoms sąlygoms importuojamas cukrus ir pramoninis cukrus
      2014–2015 m. kvotos laikotarpis
      2014 m. rugsėjo 8–14 d. pateiktos paraiškos

                  Eilės Nr.

                  Rūšis

                  Paskirstymo koeficientas (%)

                  Naujų paraiškų teikimas

                  09.4367

                  Pereinamojo laikotarpio priemonės (Kroatija)

                  —

                  Sustabdytas

                  09.4380

                  Susidarius ypatingoms sąlygoms importuojamas cukrus

                  —

                  —

                  09.4390

                  Pramoninis cukrus

                  —

                  —


title: 2012 m. birželio 7 d. Komisijos įgyvendinimo reglamentas (ES) Nr. 484/2012, kuriuo nustatomas didžiausias privataus alyvuogių aliejaus sandėliavimo paramos pagal konkursą, paskelbtą Įgyvendinimo reglamentu (ES) Nr. 430/2012, dydis

text:
8.6.2012

               LT

               Europos Sąjungos oficialusis leidinys

               L 148/22

         KOMISIJOS ĮGYVENDINIMO REGLAMENTAS (ES) Nr. 484/2012
   2012 m. birželio 7 d.
   kuriuo nustatomas didžiausias privataus alyvuogių aliejaus sandėliavimo paramos pagal konkursą, paskelbtą Įgyvendinimo reglamentu (ES) Nr. 430/2012, dydis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio d punktą kartu su 4 straipsniu,
   kadangi:

               (1)

               2012 m. gegužės 22 d. Komisijos įgyvendinimo reglamente (ES) Nr. 430/2012, kuriuo skelbiamas konkursas privataus alyvuogių aliejaus sandėliavimo paramai gauti (2), numatyti du konkurso laikotarpiai;

               (2)

               pagal 2008 m. rugpjūčio 20 d. Komisijos reglamento (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (3), 13 straipsnio 1 dalį Komisija, remdamasi pasiūlymais, apie kuriuos praneša valstybės narės, nustato didžiausią paramos dydį arba jo nenustato;

               (3)

               išnagrinėjus pagal pirmąjį dalinį konkursą pateiktus pasiūlymus, konkurso laikotarpiu, kurio pabaiga – 2012 m. birželio 5 d., tikslinga nustatyti didžiausią privataus alyvuogių aliejaus sandėliavimo paramos dydį;

               (4)

               siekiant kuo greičiau duoti rinkai signalą ir užtikrinti veiksmingą priemonės valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (5)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentu (ES) Nr. 430/2012 paskelbto konkurso laikotarpiu, kurio pabaiga – 2012 m. birželio 5 d., didžiausias alyvuogių aliejaus sandėliavimo paramos dydis yra toks, koks nustatytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 7 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 132, 2012 5 23, p. 13.

      (3)  OL L 223, 2008 8 21, p. 3.

      PRIEDAS

                  Produktas

                  Didžiausias paramos dydis
                  (EUR už toną per dieną)

                  Ypač grynas alyvuogių aliejus

                  0,65

                  Grynas alyvuogių aliejus

                  0,65